हमारा समाज दर-अस्ल आइना नहीं देखता। हर अधेड़ उम्र का आदमी, और अक्सर बूढ़ा आदमी भी, जवान औरत को देखता है तो उसकी नज़र में हमेशा ममता नहीं होती। बाज़ार में, रेस्टोरेंट में, सिनेमा हॉल में - आपको उनकी कामुक नज़र मिलेगी। अधेड़ उम्र की औरतें अगर उसी आज़ादी से, उसी आत्म-विश्वास के साथ, घर से बाहर निकलतीं, और ख़ूबसूरत जवान उम्र के लड़कों को देखतीं, तो उन्हें खूबसूरती और जवानी ही नज़र आती। ममता उमड़ पड़ने की संभावना कम है। ये बात अलग है कि हमारे समाज में औरतें अधिकतर पहल करती नहीं हैं; बदतमीज़ी भी नहीं करती हैं; नज़र पे ज़रा पर्दा पड़ा रहता है। चाहे उम्र का जो पड़ाव हो। और जहाँ नज़रें मिलने की संभावना है, वहीँ प्रेम और शादी की भी है।